VIDEO Policija pod rotirkama jutros naganjala vozača, pobjegao im je

Čitatelj je u srijedu ujutro na društvenim mrežama podijelio neobičan videouradak u kojem se vidi kako policijski automobil s uključenim bljeskalicama na vrhu vozila lovi osobno vozilo.

Sve se dogodilo u Dubravi Zabočkoj, navodno rano jutros.

“GTA Dubrava Zabočka, čovjeka lovi policija pod rotirkama al ne dira živu silu, okreče polukružno i punim gasom dalje”, napisao je autor snimke jutros na Facebooku.

Potjera se događa kod željezničke postaje. U jednom trenutku vozač automobila nakon bijega policiji skreće na glavnu cestu desno, a policijski automobil na istoj ceste odlazi lijevo.

Po svemu sudeći, identificirali su u potjeri i vozilo i vozača, pa daljnjim naganjanjem po cestama ne žele ugrožavati promet.

Objava VIDEO Policija pod rotirkama jutros naganjala vozača, pobjegao im je pojavila se prvi puta na Danica.hr.